جعفریہ اسٹوڈنٹس آرگنائزیشن پاکستان نے ؛

اپنی نئی کابینہ کے نامزد افراد کے نام کا اعلان کیا

رسا نیوز ایجنسی ـ جعفریہ اسٹوڈنٹس آرگنائزیشن پاکستان کے نو منتخب صدر نے کابینہ کے حوالے سے اپنی مشاورت مکمل کرنے کے بعد آج اپنی نئی کابینہ نامزد کر دی ہے۔

خبر کا کوڈ: ۷۴۳۱

تاریخ: ۳۰ دی ۲۰۱۴ - ۲۲:۵۱

رسا نیوز ایجنسی کی رپورٹ کے مطابق جعفریہ اسٹوڈنٹس آرگنائزیشن پاکستان کے نو منتخب صدر نے کابینہ کے حوالے سے اپنی مشاورت مکمل کرنے کے بعد آج اپنی نئی کابینہ نامزد کر دی ہے۔ نئی مرکزی کابینہ میں عمران حیدر جواد کو مرکزی جنرل سیکرٹری کے عہدے کے لیے نامزد کیا گیا ہے۔

دیگر افراد میں سینیئر نائب صدر کے لیے حسین چغتائی کو نامزد کیا گیا ہے۔ حسین چغتائی ،سندھ یونیورسٹی میں اپنی تعلیم حاصل کر رہے ہیں۔ ڈپٹی جنرل سیکرٹری کے لیے کاظم شاہ کو نامزد کیا گیا ہے۔ کاظم شاہ ،شاہ عبداللطیف یونیورسٹی میں قانون کی تعلیم حاصل کر رہے ہیں۔ سندھ یونیورسٹی میں تعلیم حاصل کرنے والے طالب علم فیاض جعفری کو مرکزی سیکرٹری اطلاعات کے لیے نامزد کیا گیا ہے۔ ذیشان حیدر جن کا تعلق ملتان سے ہے اور لاہور میں تعلیم حاصل کر رہے ہیں کو سیکرٹری مالیات کے لیے نامزد کیا گیا ہے۔ شاہ عبداللطیف یونیورسٹی میں تعلیم حاصل کرنے والے طالب علم ساجد علی جعفری کو چیف اسکاؤٹس کے لیے نامزد کیا گیا ہےی۔

حسن رضا، یونیورسٹی آف سرگودھا سے قانون کی تعلیم حاصل کررہے ہیں ان کو رابطہ سیکرٹری کے لیے نامزد کیا گیا ہے۔ گومل یونیورسٹی میں تعلیم حاصل کرنے والے سرتاج رضا کو سیکرٹری نشرواشاعت کے عہدے کی ذمہ داریاں دی گئی ہیں۔ ڈگری کالج شہداد کوٹ سے صابر جمالی کو امین منتظرین کی ذمہ داری سونپی گئی ہے۔